На основу члана 119. став 1. тачка 1) Закона о  основана система образовања и васпитања (``Сл. Гласник РС`` бр. 88/17, 27/18, 10/19 и 6/20) Школски  одбор  Гимназије у Врњачкој Бањ на седници одржаној дана  21.10.2021. године, донео је 

ПРАВИЛНИК О НАКНАДАМА ТРОШКОВА ДНЕВНИЦА, СМЕШТАЈА И ПРЕВОЗА НА СЛУЖБЕНОМ ПУТУ
Члан 1.
Овим правилником утврђују се услови и поступак за исплату:

· дневницa на службеном путовању у земљи и иностранству; 
· накнада за смештај на службеном путу у земљи и иностранству и
· накнада превоза на службеном путу у земљи иностранству.

Члан 2.
Под службеним путовањем у смислу овог Правилника, сматра се путовање на које се запослени упућује по налогу директора Гимназије у Врњачкој Бањи (у даљем тексту: Школа), да изврши одређени службени посао ван места свог редовног запослења, односно ван седишта Школе.
Запослени се упућује на службени пут када то захтевају потребе Школе (обављање службених послова пред државним органима и организацијама ван седишта Школе, учешће Школе и запослених на такмичењима у земљи и иностранству и друге оправдане потребе).

Запослени се упућује на службени пут и на основу Плана стручног усавршавања, ван седишта Школе (летњи и зимски семинари, остали семинари, стручни скупови и едукације).

Службена путовања су могућа ако се њима неће нарушити Финансијски план Школе за текућу годину. Одлуку о томе доноси директор, непосредно.

Члан 3.
Службено путовање може се обавити само по налогу овлашћеног лица.

Налог за службено путовање (у даљем тексту: путни налог) потписују:
1. директору Школе - председник Школског одбора, заменик председника школског одбора или лице које овласти Школски одбор.

2. осталим запосленима - директор Школе.

Члан 4.
Приликом упућивања на службено путовање у земљи или иностранству запосленом мора бити издат путни налог.

Путни налог садржи:
· име и презиме запосленог који се упућује на службени путовање;
· назив радног места запосленог у Школи;
· [bookmark: page2]посао, односно радни задатак који запослени има да обави на службеном путовању;
· место у које се запослени упућује на службени путовање;
· превозно средство које запослени може користити на службеном путовању;

· време поласка и трајања службеног путовања;
· износ дневнице која припада запосленом на службеном путовању и

· назив трошкова на терет којих се обавља службено путовање.
Члан 5.
Накнада трошкова за службено путовање може да обухвати:
1. трошкове смештаја
2. трошкове исхране

3. накнаду за превоз запосленог од места његовог запослења до места у које је упућен ради извршавања службеног посла.
Накнада трошкова за службено путовање у земљи припада запосленом за време од часа поласка на службени пут до часа повратка са службеног пута.

Члан 6.
Запосленом упућеном на службено путовање у земљи припада дневница. Висина дневница за службена путовања у земљи (без трошкова преноћишта) износи до 5% просечне месечне зараде по запосленом у привреди РС према последњем објављеном податку РЗС, а по правилу до неопорезивог дела предвиђеног законом о порезу на доходак грађана.

Висина деневнице је иста за све запослене у Школи.

Члан 7.
Трошкови преноћишта се признају у целини према приложеном рачуну.

Путни трошкови на службеном путовању признају се у целини према приложеним рачунима превозника у јавном саобраћају (аутобуска карта и сл.).У трошкове превоза се признају и други трошкови настали при путовању: аеродромска такса, перонска карта, паркинг карта, путарина, такси превоз и сл.

· случају употребе сопственог аутомобила у службене сврше примењују се одредбе Правилника о условима и начину коришћења службених возила и сопственог аутомобила у службене сврхе.

Члан 8.
Обрачун трошкова службеног путовања врши се по путном налогу.

По повратку са службеног путовања запослени је обавезан да, у року од 5 дана, преда прописно попуњен путни налог са документацијом којом се правдају настали трошкови (рачуни за исхрану, преноћиште и превоз и др).

ПРЕЛАЗНЕ И ЗАВРШНЕ ОДРЕДБЕ
Члан 9.
На запослене који се упућују на службена путовања у земљи и иностранству ради извођења ђачке екскурзије, наставе у природи и излета у својству одељенског старешине и стручног вође пута не примењују се одредбе овог Правилника већ одредбе прописа којима се регулише организација и реализација екскурзија, наставе у природи и излета.

Члан 10.

Овај Правилник ступа на снагу осмог дана од дана његовог објављивања на огласној табли школе.
ШКОЛСКИ ОДБОР ГИМНАЗИЈЕ У ВРЊАЧКОЈ БАЊИ
Број: 09- 688/2-4   Дана: 21.10.2021године
                                                                             Председник Школског одбора
 							           Проф. др Драган Ђурчић
							           ___________________________

Правилник о накнадама трошкова дневница, смештаја и превоза на службеном путу   објављен је на интернет страни и огласној табли Школе дана 22.10. 2021. године, а ступио је на снагу дана _______. 2021. године.                                                   Секретар Школе Надица Пејић

